Emilia di Liverpool

"Emilia di Liverpool" on Gaetano Donizetti ooper (dramma semiseria) kahes vaatuses anonüümse autori libretole, mis oli kirjutatud Vittorio Trento ooperile "Emilia di Laverpaut" Stefano Scatizzi samanimelise näidendi järgi. Esmaettekanne toimus 28. juulil 1824 Napoli Teatro Nuovos. Teresa Melas (Emilia) Giuseppe Fioravanti (Claudio) Domenico Zilioli (Federico) Carlo Casaccia (don Romualdo) Francesca Checcherini (Candida) Clementina Grossi (Luigia) Signor de Nicola (Krahv) Esietendus võeti jahedalt vastu. Kritiseeriti libretot ja süžeed, kuid muusikat kiideti ja nimetati ilusaks. Järgmised etendusel läksid paremini, kuid pärast seitset etendust võeti "Emilia" mängukavast maha. Donizetti polnud sellise tulemusega rahul ning palus Giuseppe Checcherinil libreto ümber töötada. Helilooja kõrvaldas algvariandi 17 muusikanumbrist kaheksa ning kirjutas juurde kolm uut lugu. Sündis ümbertöötatud variant, mis kanti ette 8. märtsil 1828. aastal samuti Napoli Teatro Nuovos ja kandis pealkirja "L’Eremitaggio di Liwerpool". See oli Napoli dialektis kõnedialoogidega ooper. Väljatulekul jätkus publikut kuueks etenduseks. Teised teatrid hoidusid seda versiooni esitamast ning eelistasid mõnel korral algversiooni ettekandmist kus retsitatiivid lauldi. "Emiliat" etendati väljaspool Napolit ainult üks kord, 1826. aasta sügisel Viterbo Teatro del Genios. Teos oli Napoli Teatro Nuovo laval veel 1838. aastal kolmeks etenduseks ja uuesti 1871. aastal Napoli Nuovo-Nazionales. Järgmised "Emilia di Liverpooli" ettekanded toimusid 20. sajandil. 12. juunil 1957 toimus ooperi taaselustamine Liverpoolis Joan Sutherlandiga nimiosas. Ettekanne kanti üle ka BBC poolt. 1987 esitati Liverpoolis kontsertversioon, mille Opera Rara helisalvestas. Viimane teadaolev ettekandmine toimus taas Liverpoolis 2002. aastal kohaliku asjaarmastajate trupi poolt. Helisalvestised on tehtud 1957. ja 1986. aastal. Emilia di Liverpool (sopran) Claudio di Liverpool (bariton), Emilia isa, laevakapten Federico (tenor), Romualdo sekretär don Romualdo (bariton), rikas aadlik Candida (metsosopran), Romualdo tütar, majapidajanna Luigia (sopran), Federico mõrsja Krahv (bass) Tegevus toimub külas Londoni lähistel. Sinna on eemaldunud Emilia koos oma majapidajanna Candidaga. Emilia laevakaptenist isa Claudio oli lahkunud merele, kui Emilia oli alles laps. Arvatakse, et barbaarsed aafriklased tapsid ta. Emilia on kohtunud noore ohvitseriga, kes on talle teinud abiellumisettepaneku. Kuid Emilia ema on lükanud abiellumisettepaneku tagasi, sest ta on lubanud Emilia rikkale Napoli aadlikule don Romualdole. Noor ohvitser innustab Emiliat põgenema, kuid Emilia pöördub koju tagasi ja leiab sealt ema surnuna. Napolist teele läinud laev sattub tormi kätte ja jookseb karile. Sellel on don Romualdo ja tema sekretär Federico koos oma mõrsja Luigiaga. Külaelanikud päästavad nad ja viivad mägimajja. Laeval on ka habemesse kasvanud madrus, kes teatab, et ta oli olnud 20 aastat Aafrikas vangis. Madrus on Emilia isa Claudio. Don Romualdo selgitab Emiliale, et on tulnud kohtuma inglise lordi tütrega, kes on lubatud talle naiseks. Federico armub Emiliasse ja palub Candidat vahendada tema kohtumisi Emiliaga. Konservatiivne Claudio on vastu Emilia ja Federico abiellumisplaanidele, kuid annab lõpuks üldsuse survele järele ja soostub abieluga. Don Romualdo omakorda abiellub Luigiaga, kes pärast seda kui Federico on endale valinud Emilia, orienteerub kiiresti ümber. Emilia kavatiin kooriga „Madre! deh placati!” Koor „Attendiam tranquilli” Romualdo ja Federico duett „A 'n'ommo, che allancato” Romualdo aaria „Zompa... va lesto” Claudio kavatiin „In dura schiavitù” Emilia ja Romualdo duett “Che sia desso! oh sventurata!” Ansambel „Già s’oscura la mia mente” Claudio ja Emilia duett „Deh! ti consoli, o figlia” Emilia, Claudio, Romualdo ja Federico kvartett “Giusto ciel! Chi vedo! Oh Dio!” Ansambel „Pensace buono Don Romuà” Romualdo ja krahvi duett „Puozze mori de subeto” Romualdo, Federico ja Emilia tertsett „Mmalora!” Federico, Emilia ja Romualdo tertsett „Voi, che amico del bel sesso” Claudio ja Federico duett „Nel campo del valore” Emilia, Federico, Claudio, Romualdo, Candida ja krahvi finaal kooriga „Discenda fausto imene” Charles Osborne. The Bel Canto Operas of Rossini, Donizetti and Bellini, London, Portland,1994 Tiit Made. Ooperimaailm I köide, Tallinn, 2012 Opera Rara. Donizetti Emilia di Liverpool CD, London, 1986